༄༅། །ནམ་མཁའ་སྒོ་འབྱེད་ཀྱི་དབང་གི་བརྒྱུད་པའི་
གསོལ་འདེབས་བཞུགས་སོ། །
ནམ་མཁའ་སྒོ་འབྱེད་ཀྱི་དབང་ལ། རང་རྒྱུད་དང་ཉེ་རྒྱུད་གཉིས་ལས། དང་བོ་རིང་བརྒྱུད་ཀྱི་གསོལ་འདེབས་
ནི། ༈ དུས་གསུམ་རྒྱལ་བ་བསྐྱེད་མཛད་རྒྱལ་བའི་ཡུམ། །འགྲོ་བའི་འདྲེན་མཆོག་ཤཱཀྱའི་
རྒྱལ་བོ་དང་། །རྒྱལ་བའི་མཁྱེན་རབ་ཀུན་བསྡུས་འཇམ་པའི་དབྱངས། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །འགྲོ་ཀུན་སྲིད་མཚོ་ལས་སྒྲོལ་རྗེ་བཙུན་མ། །ཟུང་འཇུག་
མངོན་གྱུར་སུ་ཀ་སིདྡྷིའི་ཞབས། །རྒྱལ་བའི་རྒྱལ་ཚབ་བྱམས་མགོན་ཆོས་ཀྱི་རྗེར། །གསོལ་
བ་འདེབས་སོ་བདག་རྒྱུད་བྱིན་གྱིས་རློབས། །ས་གསུམ་བརྙེས་པ་འཕགས་པ་ཐོགས་མེད་
དང་། །ཀུན་མཁྱེན་གཉིས་པར་གྲགས་པའི་དབྱིག་གི་གཉེན། །གནས་ལྔ་རིགས་པའི་ཐར་
སོན་འཕགས་པ་ལྷར། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །གྲུབ་པ་མཆོག་
བརྙེས་དམ་པ་སངས་རྒྱས་དང་། །དེ་སྲས་བསོད་ནམས་བླ་མ་གདམས་པའི་གཏེར། །མཁའ་
འགྲོའི་དབང་ཕྱུག་ལབ་ཀྱི་སྒྲོལ་མ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །
ཆོས་བརྒྱད་རང་གྲོལ་ཁུ་སྒོམ་ཆོས་སེང་དང་། །སྤྲོས་བྲལ་དོན་གཟིགས་དོལ་བཟང་ས་ཐལ་
ཞབས། །བརྟུལ་ཞུགས་རྣམ་རོལ་རྒྱ་ནག་གཅེར་བུ་ལ། །གསོལ་བ་འདེབས་སོ་བདག་རྒྱུད་
བྱིན་གྱིས་རློབས། །ལམ་མཆོག་གསལ་མཛད་སངས་རྒྱས་རབ་སྟོན་དང་། །བསླབ་གསུམ་
རྣམ་དག་སངས་རྒྱས་དགེ་སློང་ཞབས། །བདེ་དྲོད་མཐར་སོན་སུམ་པ་རས་པ་ལ། །གསོལ་
བ་འདེབས་སོ་བདག་རྒྱུད་བྱིན་གྱིས་རློབས། །འགྲོ་བའི་མགོན་པོ་སངས་རྒྱས་སྟོན་པ་དང་། །
གཅོད་ཡུལ་ལམ་ལ་མངའ་བརྙེས་མཁས་གྲུབ་རྗེ། །ཟབ་མོའི་རྟོགས་པ་ཕུལ་བྱུང་འོད་རྒྱལ་
ཞབས། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ཕུན་ཚོགས་བཀྲ་ཤིས་རྒྱལ་
མཚན་ཀུན་དགའི་དཔལ། །ཡེ་ཤེས་མཆོག་བརྙེས་བསམ་གཏན་རྡོ་རྗེ་དང༌། །མཉམ་མེད་
51

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
རྒྱལ་མཚན་དཔལ་བཟང་བསྟན་པའི་དཔལ། །གསོལ་བ་འདེབས་སོ་བདག་རྒྱུད་བྱིན་གྱིས་
རློབས། །འདྲེན་པ་མཆོག་གིས་རྗེས་བཟུང་ཤེས་རབ་གྲུབ། །མཁས་པའི་དཔལ་གྱུར་ལུང་རིག་
རྒྱ་མཚོ་དང་། །འགྲོ་བའི་སྐྱབས་གྱུར་ཐུབ་བསྟན་རྣམ་རྒྱལ་ལ། །གསོལ་བ་འདེབས་སོ་བདག་
རྒྱུད་བྱིན་གྱིས་རློབས། །རྡོ་རྗེ་འཆང་དངོས་བློ་བཟང་དོན་གྲུབ་དང་། །དེ་སྲས་མཁས་གྲུབ་
སངས་རྒྱས་ཡེ་ཤེས་ཞབས། །པཎ་ཆེན་བློ་བཟང་ཆོས་རྒྱན་རིན་པོ་ཆེར། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །
གཉིས་པ་བྱིན་རླབས་ཉེ་བརྒྱུད་ཀྱི་གསོལ་འདེབས་ནི། རིགས་བརྒྱའི་ཁྱབ་བདག་དཔལ་ལྡན་
རྡོ་རྗེ་འཆང༌། །ཟག་མེད་བདེ་བ་སྟེར་མཛད་རྗེ་བཙུན་མ། །རྒྱལ་སྲས་ཐུ་བོ་རྗེ་བཙུན་མཁྱེན་
པའི་གཏེར། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །དབང་ཕྱུག་བརྒྱད་ལྡན་
རྗེ་བཙུན་བློ་བཟང་གྲགས། །སྙན་རྒྱུད་མཛོད་འཛིན་འཇམ་དཔལ་རྒྱ་མཚོ་དང་། །དེ་སྲས་
བ་སོ་ཆོས་ཀྱི་རྒྱལ་མཚན་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །རིམ་
གཉིས་མཐར་ཕྱིན་ཆོས་ཀྱི་རྡོ་རྗེའི་ཞབས། །གྲུབ་པའི་དབང་ཕྱུག་བློ་བཟང་དོན་གྲུབ་དང་། །
མཁས་གྲུབ་ཆེན་པོ་སངས་རྒྱས་ཡེ་ཤེས་ལ། །གསོལ་བ་འདེབས་སོ་བདག་རྒྱུད་བྱིན་གྱིས་
རློབས། །བསྟན་པའི་མངའ་བདག་པཎ་ཆེན་རིན་པོ་ཆེ། །སྒྲུབ་རྒྱུད་བསྟན་འཛིན་དྲུང་བ་རྒྱལ་
ཚབ་པ། །སྒྲུབ་པ་ལྷུར་ལེན་དགེ་ལེགས་རྒྱ་མཚོ་ལ། །གསོལ་བ་འདེབས་སོ་བདག་རྒྱུད་བྱིན་
གྱིས་རློབས། །ཟབ་རྒྱས་གཅོད་ཀྱི་དབང་དང་མན་ངག་རྒྱུད། །བརྩོན་པའི་སྟོབས་ཀྱིས་ཕྱོགས་
འདིར་འདྲེན་མཁས་པ། །རི་ཁྲོད་འཛིན་པ་རྡོ་རྗེ་མཁའ་གྲོ་ལ། །གསོལ་བ་འདེབས་སོ་བདག་
རྒྱུད་བྱིན་གྱིས་རློབས། །སྐུ་གསུམ་གོ་འཕང་བདེ་བ་ཆེན་པོའི་གནས། །ཡིད་ལ་དྲན་པ་ཙམ་
གྱིས་སྙོལ་མཛད་པ། །མ་ཅིག་ཡུམ་ཆེན་རྡོ་རྗེ་རྣལ་འབྱོར་མར། །གསོལ་བ་འདེབས་སོ་བདག་
རྒྱུད་བྱིན་གྱིས་རློབས། །བཤེས་གཉེན་དམ་པ་ཚུལ་བཞིན་བསྟེན་པ་དང༌། །དལ་འབྱོར་དོན་
ཆེན་རྙེད་པར་དཀའ་བ་དང་། །མྱུར་དུ་འཇིག་པར་སླ་བའི་ཚུལ་རྟོགས་ནས། །ཚེ་འདི་བློ་ཡི་
ཐོངས་པར་བྱིན་གྱིས་རློབས། །འཁོར་བའི་ངང་ཚུལ་མེ་འོབས་ལྟར་མཐོང་ནས། །བདག་
52
122

ནམ་མཁའ་སྒོ་འབྱེད་ཀྱི་དབང་གི་བརྒྱུད་འདེབས།
གཞན་བརྗེ་བའི་བྱང་ཆུབ་སེམས་མཆོག་གིས། །སྒྱུ་མའི་ཕུང་བོ་གཟེན་དུ་བསྐྱུར་བ་དང་། །
གཉན་ས་རི་ཁྲོད་ཟིན་པར་བྱིན་གྱིས་རློབས། །བདག་མེད་གནས་ལུགས་རྟོགས་པའི་ཡེ་ཤེས་
ཀྱིས། །ཉེས་བརྒྱའི་རྩ་བ་དྲང་ནས་འབྱིན་པ་དང་། །ཐབས་ཤེས་གཅོད་ཀྱི་ཉམས་ལེན་མཐར་
།བདུད་བཞི་རང་སར་ཞི་བར་བྱིན་གྱིས་རློབས། ། ། །ཅེས་ནམ་མཁའ་སྒོ་འབྱེད་ཀྱི་དབང་
དང་མན་ངག་ཉམས་ལེན་བརྒྱུད་པའི་བྱིན་རླབས་རིང་བརྒྱུད་དང་ཉེ་བརྒྱུད་ཀྱི་གསོལ་འདེབས་འདི་ནི། པཎ་ཆེན་རིན་པོ་
ཕྱིན་ནས།
ཆེ་བློ་བཟང་ཆོས་ཀྱི་རྒྱལ་མཚན་ནས་བྱུང་བའི་རྒྱུ་མཚན་གྱིས། དེ་ཉིད་ཀྱིས་མཛད་པའི་ཐར་འདོད་དེད་དཔོན་གྱི་ནང་གི་
བརྒྱུད་འདེབས་སོར་བཞག་ལ། པན་ཆེན་མན་ལ། རང་ཕྱོགས་བརྒྱུད་པའི་གསོལ་འདེབས་འགའ་ཞིག་བར་དུ་བཅུག་
པ། ལམ་འདི་ལ་རྒྱུན་དུ་ཉམས་ལེན་བྱེད་པའི་རང་གི་སློབ་བུ་འགའ་ཞིག་གིས་ནན་ཞུས་བྱས་པ་ལ་བརྟེན་ནས། རི་ཁྲོད་
ཀྱི་མིང་ཙམ་འཛིན་པའི་བཀའ་བཅུ་འཕྲིན་ལས་རབ་བརྟན་གྱིས་ས་ཕོ་རྟའི་ལོའི་སྟོན་ཟླ་ར་བའི་མར་ངོའི་ཚེས་བཅུའི་
ཉིན། ཏོག་ཐུའི་བདེ་མོ་ཐང་གི་སྒར་ཐོགས་ནས་སུག་བྲིས་སུ་བགྱིས་པ་འདིས་ཀྱང་བསྟན་འགྲོ་ལ་ཕན་བདེ་བླ་ན་མེད་
པ་འབྱུང་བའི་རྒྱུར་གྱུར་ཅིག ། ། །
53

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།